**În trafic**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

stelele circulau în sens invers

pe marea platformă a cerului

nu opreau la semafor

nu clipeau la semnale luminoase

doar alergau întruna

fără să țină seama de trafic

cu capul pe o pernă cu vise

Kobayashi Issa privea zâmbind

forfota universului

mereu m-au mințit stelele

striga un polițist care completa amenzi

fără oprire

cu ochii la cifrele vitezometrului

mereu m-au mințit stelele

strigam și eu

în timp ce fugeam după ele

de frică să nu le pierd

Adina V.

11.04.2021